Viliam Chlebo

Viliam Chlebo (* 22. september 1955, Karlove Vary) je slovenský nábytkový a interiérový dizajnér.

Životopis 
V rokoch 19701974 absolvoval štúdium na Strednej priemyselnej škole drevárskej v Spišskej Novej Vsi, odbor Konštrukcia a tvorba nábytku a interiéru. V rokoch 19741979 pracoval vo Výskumnom a vývojovom ústave drevárskeho a nábytkárskeho priemyslu v Bratislave. V rokoch 19791990 pracoval vo Výskumnom ústave miestneho hospodárstva v Bratislave.

Od roku 1990 má vlastný ateliér, Viliam Chlebo – N.I.D. ŠTÚDIO v Bratislave.

Dielo 

V osemdesiatych rokoch sa venoval navrhovaniu nábytkového dizajnu pre opakovanú výrobu. Jeho návrhy sa vyrábali v sériovej výrobe v podnikoch Miestneho priemyslu v Česko-Slovensku. Najznámejšie realizácie boli pre podniky KODRETA Myjava a DŘEVOPODNIK Holešov. Chlebov prístup k dizajnérskej tvorbe patrí medzi funkcionalistický. Vždy dbal na to, aby pri jeho návrhoch bol súlad medzi funkciou, formou, ergonómiou, technológiou a ekonomikou. Jeho diela pre svoju vysokú úžitkovú a estetickú hodnotu boli v osemdesiatych rokoch použité vo významných interiéroch, ako sú Vila Tugendhat v Brne alebo v dostavbe Národného divadla v Prahe a množstve iných. V osemdesiatych rokoch spolupracoval s Jaroslavom Hreščákom. Boli to spolupráce pri interiérovej a výstavníckej tvorbe. Dizajnérsku tvorbu mali oddelenú, aj keď niektoré pramene ich chybne označujú ako spoluautorov.

Od roku 1990 pracuje vo vlastnom ateliéri a venuje sa interiérovému dizajnu. V rokoch 19921998 bol členom Združenia architektov ZIKURAT – Čech – Hámoš – Chlebo, kde v spoluautorstve vytvoril množstvo interiérov na Slovensku i v zahraničí.

Odborné referencie 
Viliam Chlebo získal od roku 1979 desiatky najvyšších ocenení za dizajn prevažne sedacieho nábytku na Predajných výstavách spotrebného tovaru v Brne. Medzi najvýznamnejšie ocenenia patria Vynikajúci výrobok roku, Vybrané pre CID a Krištáľový ihlan, ktoré udeľoval IPD – Inštitút priemyselného designu Praha.

Jeho kreslá T2403 a T2407 sa nachádzajú v zbierkach Uměleckoprůmyslového musea v Prahe v štúdijnom depozite nábytku 20. storočia na zámku Kamenice nad Lípou. Kreslo T2403 je tiež v zbierkach nábytku  Slovenského múzea dizajnu v Bratislave.

Jednou z posledných cien je 2. cena Designbloku v kategórii Nejlepší nábytek, za dizajn kresla T2407 pôvodne navrhnutého v roku 1979 s úpravou čalúnenia architektom Karlom Pragerom. Kreslo bolo použité pre zariadenie dostavby Nádodného divadla v Prahe. Kreslo T2407 firma NANOVO z Prahy po 42 rokoch znovu zaradila do výroby.

Kolektívne výstavy 
 1982 – ŽIDLE 20. STOLETÍ – medzinárodná výstava dizajnu sedacieho nábytku – Praha
 1982 – SVĚT PŘEDMĚTŮ – medzinárodná výstava dizajnu – Praha
 1986 – 11. Celoslovenská výstava úžitkového umenia a priemyselného výtvarníctva – Dom umenia – Bratislava
 1988 – Výstava priemyselného dizajnu – Praha, Bratislava
 1990 – Expozícia dizajnu – prezentácia Slovenskej republiky – Oberwart, Rakúsko
 1991 – EXTERIÉR – INTERIÉR – Galéria na Gorkého ul. – Bratislava
 1999 – Galéria umelcov Spiša – Výstava pri príležitosti 100 výročia založenia SPŠD – Spišská Nová Ves
 2008 – INTERIOR SK 05 / 07 – Incheba – MODOM 2008 DESIGN IN – Bratislava
 2008 – Galéria SAS výstava nominovaných diel na Cenu Dušana Jurkoviča – Bratislava
 2010 – ARCHITECTURE.SK.05/09 Archidays galéria UMELECKÁ BESEDA DESIGN IN – Bratislava
 2015 – ŠKOLA ZÁKLAD ŽIVOTA 2 – Galéria Satelit – Slovenské múzeum dizajnu – Bratislava
 2016 – FAREBNÁ ŠEĎ Podkrovie Slovenského múzea dizajnu – Bratislava
 2021 – VÝBER 30 NAJLEPŠÍCH DIEL zo zbierok slovenského múzea dizajnu – Kostol Klarisky – Bratislava

Citácie z diela

Referencie

Literatúra

Externé odkazy 
 Oficiálny web

Osobnosti z Karlových Varov
Slovenskí dizajnéri
Dizajnéri nábytku